CELEX: 21993A0823(01)
Language: el
Date: 1993-07-22 00:00:00
Title: Πρωτόκολλο για τον καθορισμό των δυνατοτήτων αλιείας και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης για την περίοδο από τις 2 Οκτωβρίου 1992 έως την 1η Οκτωβρίου 1994

Avis juridique important

|

21993A0823(01)

Πρωτόκολλο για τον καθορισμό των δυνατοτήτων αλιείας και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης για την περίοδο από τις 2 Οκτωβρίου 1992 έως την 1η Οκτωβρίου 1994  

Επίσημη Εφημερίδα αριθ. L 212 της 23/08/1993 σ. 0002

ΠΡΩΤΟΚΟΛΛΟ για τον καθορισμό των δυνατοτήτων αλιείας και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των  ακτών της Σενεγάλης για την περίοδο από τς 2 Οκτωβρίου 1992 έως την 1η Οκτωβρίου 1994ΤΑ ΜΕΡΗ ΤΟΥ ΠΑΡΟΝΤΟΣ ΠΡΩΤΟΚΟΛΛΟΥ Έχοντας υπόψη τη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Σενεγάλης σχετικά με την αλιεία στα ανοικτά των ακτών της Σενεγάλης, που υπογράφηκε στις 15 Ιουνίου 1979,  ΣΥΜΦΩΝΗΣΑΝ ΤΑ ΑΚΟΛΟΥΘΑ:   Άρθρο 1  Από τις 2 Οκτωβρίου 1992 και για μια περίοδο δύο ετών, τα όρια που αναφέρονται στο άρθρο 4 δεύτερο εδάφιο της συμφωνίας καθορίζονται ως εξής:  1. Μηχανότρατες παράκτιας αλιείας νωπών βενθοπελαγικών ιχθύων και κεφαλοπόδων που εκφορτώνουν και διαθέτουν σε εμπορία το σύνολο των αλιευμάτων τους στη Σενεγάλη: 1 000 κοχ ανά έτος.  2. Μηχανότρατες παράκτιας αλιείας βενθοπελαγικών ιχθύων και κεφαλοπόδων που δεν εκφορτώνουν τα αλιεύματά τους στη Σενεγάλη: 2 500 κοχ ανά έτος εκ των οποίων 1 250 κοχ ανά έτος αλιείας με ψύξη.  3. Μηχανότρατες αλιείας βενθοπελαγικών ειδών σε βαθιά ύδατα που δεν εκφορτώνουν τα αλιεύματά τους στη Σενεγάλη και αλιεύουν κατά τη διάρκεια μιας περιόδου τεσσάρων μηνών: 12 000 κοχ κατά μέσο ετήσιο όρο, εκ των οποίων 6 000 κοχ κατά μέσο ετήσιο όρο  αλιείας με ψύξη.  4. Μηχανότρατες με ψυκτικό εξοπλισμό παράκτιας αλιείας βενθοπελαγικών ιχθύων και κεφαλοπόδων που εκφορτώνουν και διαθέτουν σε εμπορία μέρος των αλιευμάτων τους στη Σενεγάλη: 6 500 κοχ ανά έτος.  5. Μηχανότρατες με ψυκτικό εξοπλισμό παράκτιας αλιείας βενθοπελαγικών ιχθύων και κεφαλοπόδων που εκφορτώνουν μέρος των αλιευμάτων τους στη Σενεγάλη και αλιεύουν κατά τη διάρκεια τεσσάρων μηνών που καθορίζονται για κάθε πλοίο σε συνάρτηση με ένα συνολικό  σχέδιο αλιείας το οποίο ανακοινώνεται ανά εξάμηνο από την Κοινότητα στην κυβέρνηση της Σενεγάλης: 1 000 κοχ κατά μέσο ετήσιο όρο.  6. Μηχανότρατες με ψυκτικό εξοπλισμό για την αλιεία βενθοπελαγικής γαρίδας σε βαθιά ύδατα που δεν εφορτώνουν τα αλιεύματά τους στη Σενεγάλη: 6 100 κοχ ανά έτος.  7. Τονοαλιευτικά με παραγάδια βυθού (εμπειρικά): 1 500 κοχ ανά έτος.  8. Τονοαλιευτικά με καλάμια: 11 πλοία.  9. Τονοαλιευτικά τύπου γρι-γρι με ψυκτικό εξοπλισμό: 57 πλοία.  10. Αλιευτικά τόνου με παραγάδια επιφανείας: 11 πλοία.   Άρθρο 2  1.  Η χρηματική αντιστάθμιση που αναφέρεται στο άρθρο 9 της συμφωνίας καθορίζεται, για την περίοδο που προβλέπεται στο άρθρο 1, σε 31 200 000 Ecu και καταβάλλεται σε δύο ίσες ετήσιες δόσεις.  2.  Τα κεφάλαια της αντιστάθμισης θα καταβληθούν στο λογαριασμό του υπουργείου Οικονομικών της Σενεγάλης.   Άρθρο 3  Οι δυνατότητες αλιείας που αναφέρονται στο άρθρο 1 μπορούν να αυξηθούν, κατόπιν αιτήσεως της Κοινότητας, διαδοχικά κατά 1 000 κόρους ολικής χωρητικότητας ανά έτος. Στην περίπτωση αυτή, η χρηματική αντιστάθμιση που αναφέρεται στο άρθρο 2  αυξάνεται κατ' αναλογία, prorata temporis.   Άρθρο 4  Η Κοινότητα θα συμμετέχει εξάλλου, για την περίοδο που αναφέρεται στο άρθρο 1, στη χρηματοδότηση των επιστημονικών προγραμμάτων της Σενεγάλης που αποσκοπούν στη βελτίωση των γνώσεων γύρω από τους αλιευτικούς πόρους στην αποκλειστική οικονομική  ζώνη της Σενεγάλης, με ποσό 600 000 Ecu. Το ποσό αυτό θα τεθεί στη διάθεση του κέντρου ωκεανογραφικών μελετών του Dakar-Thiaroye (CRODT). Οι αρμόδιες αρχές της Σενεγάλης θα διαβιβάσουν στις υπηρεσίες της Επιτροπής σχετικές εκθέσεις για τα εφαρμοζόμενα  προγράμματα.   Άρθρο 5  Τα δύο μέρη συμφωνούν ότι η βελτίωση της κατάρτισης και των γνώσεων των ατόμων που απασχολούνται στη θαλάσσια αλιεία αποτελεί σημαντικό στοιχείο για την επιτυχία της συνεργασίας τους. Για το σκοπό αυτό η Κοινότητα θα διευκολύνει την υποδοχή των  υπηκόων της Σενεγάλης στα εκπαιδευτικά ιδρύματα των κρατών μελών της και θα διαθέσει για το σκοπό αυτό υποτροφίες σπουδών και πρακτικής εκπαίδευσης στους διάφορους επιστημονικούς τεχνικούς και οικονομικούς κλάδους που αφορούν την αλιεία. Οι εν λόγω  υποτροφίες μπορεί επίσης να χρησιμοποιηθούν σε κάθε κράτος που συνδέεται με την Κοινότητα με συμφωνία συνεργασίας. Το συνολικό κόστος αυτών των υποτροφιών δεν μπορεί να υπερβεί τις 200 000 Ecu. Το ποσό αυτό θα καταβάλλεται σταδιακά στο μέτρο που  χρησιμοποιείται.   Άρθρο 6  Σε περίπτωση που η Κοινότητα δεν πραγματοποιήσει τις πληρωμές που προβλέπονται στα άρθρα 2 και 4 του παρόντος πρωτοκόλλου μπορεί να ανασταλεί η ισχύς της συμφωνίας.   Άρθρο 7  Το παράρτημα Ι της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης για την αλιεία στα ανοικτά των ακτών της Σενεγάλης, η οποία υπογράφηκε στις 15 Ιουνίου 1979, καταργείται και  αντικαθίσταται από το παράρτημα που εμφαίνεται στο παράρτημα του παρόντος πρωτοκόλλου.   Άρθρο 8  Το παρόν πρωτόκολλο αρχίζει να ισχύει από την ημερομηνία της υπογραφής του.  Εφαρμόζεται από τις 2 Οκτωβρίου 1992.     ΠΑΡΑΡΤΗΜΑ  "ΠΑΡΑΡΤΗΜΑ ΠΡΟΫΠΟΘΕΣΕΙΣ ΓΙΑ ΤΗΝ ΑΣΚΗΣΗ ΤΗΣ ΑΛΙΕΙΑΣ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΣΕΝΕΓΑΛΗΣ ΓΙΑ ΣΚΑΦΗ ΠΟΥ ΦΕΡΟΥΝ ΣΗΜΑΙΑ ΤΩΝ ΚΡΑΤΩΝ ΜΕΛΩΝ ΤΗΣ ΚΟΙΝΟΤΗΤΑΣ Α. Διατυπώσεις σχετικές με την αίτηση και την έκδοση αδειών 1.1. Οι αρμόδιες αρχές της Κοινότητας υποβάλλουν στο αρμόδιο για τη θαλάσσια αλιεία Υπουργείο της Σενεγάλης αίτηση για κάθε σκάφος που επιθυμεί να ασκήσει αλιευτική δραστηριότητα βάσει της συμφωνίας.  Η αίτηση αυτή, συνοδευόμενη από πιστοποιητικό χωρητικότητας, υποβάλλεται σε έντυπα, που παρέχονται για το σκοπό αυτό από την κυβέρνηση της Σενεγάλης, υπόδειγμα των οποίων επισυνάπτεται στο προσάρτημα 1.  1.2. Οι τεχνικές υπηρεσίες του Υπουργείου Θαλάσσιας Αλιείας ενημερώνουν την αντιπροσωπεία της Επιτροπής των Ευρωπαϊκών Κοινοτήτων στο Dakar μετά την κατάρτιση του δελτίου εκκαθάρισης ώστε να δύναται ο εφοπλιστής να καταβάλει το τέλος.  Τα τέλη συμπεριλαμβάνουν όλους τους εθνικούς και τοπικούς φόρους εκτός από τα λιμενικά τέλη και τα έξοδα παροχής υπηρεσιών.  Αφού καταβληθεί το οφειλόμενο ποσό, η άδεια υπογράφεται και διαβιβάζεται στην αντιπροσωπεία της Επιτροπής των Ευρωπαϊκών Κοινοτήτων στο Dakar.  Εάν εντός δύο εβδομάδων από την έκδοση του δελτίου εκκαθάρισης, δεν έχει καταβληθεί το οφειλόμενο ποσό, η Κοινότητα μπορεί να υποβάλει νέες αιτήσεις αδειών για τους εν λόγω κόρους.  1.3. Οι άδειες ισχύουν απο την ημερομηνία έκδοσής τους έως τις 31 Δεκεμβρίου του τρέχοντος έτους κατά το οποίο εκδόθηκαν ή μέχρι τη λήξη ισχύος του πρωτοκόλλου κατά το τελευταίο έτος εφαρμογής του.  Οι αλιευτικές τράτες βαθύβιων ειδών μπορούν να λάβουν, εντός των οριών που ορίζονται στα σημεία 3 και 5 του άρθρου 1 του πρωτοκόλλου, ειδικές άδειες διάρκειας ισχύος τεσσάρων μηνών.  1.4. Τα τέλη και οι προκαταβολές είναι ετήσια, εκτός από εκείνα που αναφέρονται στο σημείο 1.3. Ωστόσο, κατά το πρώτο και τελευταίο έτος εφαρμογής του πρωτοκόλλου, τα τέλη και οι προκαταβολές καταβάλλονται κατ' αναλογία προς την περίοδο ισχύος της  συμφωνίας. Καθορίζονται σύμφωνα με τον ακόλουθο πίνακα:  Α. Τέλη για τις μηχανότρατες 1. μηχανότρατες για την παράκτια αλιεία βενθοπελαγικών ιχθύων και κεφαλοπόδων που διατίθενται σε νωπή κατάσταση, οι οποίες εκφορτώνουν και θέτουν σε εμπορία το σύνολο των αλιευμάτων τους στη Σενεγάλη: 20 000 φράγκα CFA ανά κοχ και ανά έτος- 2. μηχανότρατες για την παράκτια αλιεία βενθοπελαγικών ιχθύων και κεφαλοπόδων που διατίθενται σε νωπή κατάσταση, οι οποίες δεν εκφορτώνουν τα αλιεύματά τους στη Σενεγάλη: 60 000 φράγκα CFA ανά κοχ και ανά έτος- 3. μηχανότρατες για την αλιεία βενθοπελαγικών ειδών σε βαθιά ύδατα που διατίθενται σε νωπή κατάσταση, οι οποίες δεν εκφορτώνουν τα αλιεύματά τους στη Σενεγάλη και αλιεύουν κατά τη διάρκεια μιας περιόδου τεσσάρων μηνών: 12 500 φράγκα CFA ανά κοχ και για  τέσσερις μήνες για τις μηχανότρατες αλιείας νωπών ειδών και 15 000 φράγκα CFA ανά κοχ και για τέσσερις μήνες για τις μηχανότρατες αλιείας με ψύξη- 4. μηχανότρατες με ψυκτικό εξοπλισμό για την παράκτια αλιεία βενθοπελαγικών ιχθύων και κεφαλοπόδων που εκφορτώνουν και διαθέτουν σε εμπορία μέρος των αλιευμάτων τους στη Σενεγάλη: 40 000 φράγκα CFA  ανά κοχ και ανά έτος- 5. μηχανότρατες με ψυκτικό εξοπλισμό για την παράκτια αλιεία βενθοπελαγικών ιχθύων και κεφαλοπόδων που εκφορτώνουν μέρος των αλιευμάτων τους στη Σενεγάλη και αλιεύουν κατά τη διάρκεια περιόδου τεσσάρων μηνών που καθορίζονται για κάθε πλοίο σε συνάρτηση  με συνολικό σχέδιο αλιείας το οποίο ανακοινώνεται κάθε εξάμηνο από την Κοινότητα στην κυβέρνηση της Σενεγάλης: 23 000 φράγκα CFA ανά κοχ και για τέσσερις μήνες- 6. μηχανότρατες με ψυκτικό εξοπλισμό για την αλιεία σε βαθιά ύδατα βενθοπελαγικής γαρίδας, οι οποίες δεν εκφορτώνουν τα αλιεύματά τους στη Σενεγάλη: 40 000 φράγκα CFA ανά κοχ και ανά έτος- 7. τονοαλιευτικά με παραγάδια βυθού: 40 000 φράγκα CFA ανά κοχ και ανά έτος.  Β. Οφειλόμενα ποσά για τα τονοαλιευτικά και για τα αλιευτικά που αλιεύουν με παραγάδι 1. τονοαλιευτικά με καλάμια: 2 φράγκα CFA ανά χιλιόγραμμο αλιευομένου ιχθύος στην αλιευτική ζώνη της Σενεγάλης- 2. τονοαλιευτικά τύπου γρι γρι με ψυκτικό εξοπλισμό: 7 φράγκα CFA ανά χιλιόγραμμο αλιευομένου ιχθύος στην αποκλειστική οικονομική ζώνη της Σενεγάλης- 3. τονοαλιευτικά που αλιεύουν με παραγάδι επιφανείας: 15 φράγκα CFA ανά χιλιόγραμμο αλιευομένου ιχθύος στην αλιευτική ζώνη της Σενεγάλης.  Οι άδειες που αναφέρονται στα σημεία Β.2 και Β.3 χορηγούνται μετά από την καταβολή ενός κατ' αποκοπήν ποσού 350 000 φράγκων CFA για κάθε τονοαλιευτικό τύπου γρι γρι και 750 000 φράγκων CFA για κάθε αλιευτικό που αλιεύει με παραγάδι στην αρμόδια αρχή ως  προκαταβολή επί των οφειλομένων ποσών, που αντιστοιχεί σε 50 τόνους αλιευμένου τόνου, για κάθε τονοαλιευτικό τύπου γρι γρι και κατ' έτος και σε 50 τόνους τόνου που έχουν αλιευθεί με παραγάδι επιφανείας ανά σκάφος και έτος.  Τα τελικά ποσά που οφείλονται για κάθε περίοδο υπολογίζονται από την Επιτροπή των Ευρωπαϊκών Κοινοτήτων στο τέλος κάθε ημερολογιακού έτους, βάσει των δηλώσεων αλιευμάτων που συντάσσει ο εφοπλιστής για κάθε πλοίο, οι οποίες επιβεβαιώνονται από το κέντρο  ωκεανογραφικών μελετών του Dakar-Thiaroye (CRODT). Ο υπολογισμός αυτός ανακοινώνεται ταυτόχρονα στις αρχές της Σενεγάλης καθώς και στους εφοπλιστές. Κάθε ενδεχόμενη επιπλέον καταβολή πραγματοποιείται από τους εφοπλιστές στην αρμόδια αρχή το αργότερο 30  ημέρες μετά την κοινοποίηση του τελικού υπολογισμού.  Ωστόσο, εάν το ποσό του τελικού υπολογισμού, είναι χαμηλότερο από το ποσό της προκαταβολής που αναφέρεται παραπάνω, το ποσό που υπολείπεται δεν επιστρέφεται στον εφοπλιστή.  Β. Δηλώσεις αλιευμάτων Όλα τα πλοία που επιτρέπεται να αλιεύουν στα ύδατα της Σενεγάλης στο πλαίσιο της συμφωνίας, υποχρεούνται να ανακοινώνουν στη Διεύθυνση ωκεανογραφίας και θαλάσσιας αλιείας, μαζί με αντίγραφο προς την αντιπροσωπεία της Επιτροπής των Ευρωπαϊκών Κοινοτήτων  στο Dakar, δήλωση αλιευμάτων με βάση τα επισυναπτόμενα προσαρτήματα 2, 3 και 4. Οι δηλώσεις αυτές αλιευμάτων πρέπει να ανακοινώνονται για τις μηχανότρατες που αλιεύουν ιχθείς που διατίθενται σε νωπή κατάσταση, στο τέλος κάθε αλιευτικού ταξιδίου- για τις  τράτες με ψυκτικό εξοπλισμό, πρέπει να ανακοινώνονται μηνιαίες δηλώσεις αλιευμάτων το αργότερο πριν από το τέλος του μήνα που ακολουθεί το τέλος του αλιευτικού ταξιδιού.  Σε περίπτωση που δεν τηρείται η διάταξη αυτή, η κυβέρνηση της Σενεγάλης επιφυλάσσεται του δικαιώματος να αφαιρεί την άδεια του πλοίου που δεν τήρησε τη διάταξη και να επιβάλει στον εφοπλιστή του σκάφους την ποινή που προβλέπεται στο άρθρο 58 του κώδικα  θαλάσσιας αλιείας της Σενεγάλης. Στην περίπτωση αυτή, η αντιπροσωπεία της Επιτροπής των Ευρωπαϊκών Κοινοτήτων στο Dakar ενημερώνεται σχετικά με το θέμα αυτό.  Γ. Εκφόρτωση αλιευμάτων α) Οι μηχανότρατες με ψυκτικό εξοπλισμό για την παράκτια αλιεία βενθοπελαγικών ειδών της κατηγορίας 4 εκφορτώνουν στην τιμή τοπικής αγοράς 130 χιλιόγραμμα ιχθύων και γαρίδων ανά κοχ και ανά εξάμηνο.  Οι εκφορτώσεις αυτές μπορούν να πραγματοποιούνται μεμονωμένα ή συλλογικά.  Σε περίπτωση παράλειψης της υποχρέωσης εκφόρτωσης, επιβάλλονται οι ακόλουθες κυρώσεις εκ μέρους των σενεγαλικών αρχών:  - ποινή 300 000 φράγκων CFA ανά τόνο που δεν εκφορτώθηκε,  - ανάκληση χωρίς ανανέωση της άδειας του πλοίου ή ενός άλλου πλοίου που ναυλώθηκε από τον ίδιο εφοπλιστή.  Για την εξασφάλιση της καταβολής της ποινής, η έκδοση της άδειας πραγματοποιείται έναντι καταθέσεως τραπεζικής εγγύησης στη Σενεγάλη 39 000 φράγκων CFA ανά κοχ και ανά εξάμηνο.  Η εγγύηση αυτή αποδεσμεύεται από τις σενεγαλικές αρχές μόλις το πλοίο εκπληρώσει κάθε σχετική υποχρέωση εκφόρτωσης- β) όσον αφορά τα τονοαλιευτικά με καλάμια, τα δύο μέρη καθορίζουν ένα στόχο εκφορτώσης στους λιμένες της Σενεγάλης, που δεν είναι δυνατόν να είναι κατώτερος από 3 500 τόνους τόνου κατ' έτος, στην ισχύουσα διεθνή τιμή.  Στην περίπτωση που, κατά τη διάρκεια της αλιευτικής περιόδου, το σύνολο των εκφορτώσεων του στόλου δεν συμπληρώνει τον ελάχιστο αυτόν όγκο λόγω απρόβλεπτης εξέλιξης της κατάστασης του αποθέματος ή της διάρθρωσης του στόλου, τα δύο μέρη διεξάγουν, χωρίς  αναβολή, διαβουλεύσεις για την εξεύρεση και την προώθηση λύσεων που θα βοηθήσουν στην επίτευξη αυτής της ποσότητας- γ) οι υποχρεώσεις των τονοαλιευτικών γρι γρι με ψυκτικό εξοπλισμό ανέρχονται σε 12 500 τόνους τόνου κατ' έτος στην ισχύουσα διεθνή τιμή, σύμφωνα με ένα πρόγραμμα που καθορίζεται από κοινού μεταξύ των εφοπλιστών της Κοινότητας και της κονσερβοποιίας της  Σενεγάλης. Σε περίπτωση διαφωνίας για το χρονοδιάγραμμα της εκφόρτωσης, η μεικτή επιτροπή που αναφέρεται στο άρθρο 11 της συμφωνίας συνέρχεται σε έκτακτη συνεδρίαση με αίτημα ενός των μερών- δ) οι εφοπλιστές της Κοινότητας θα προσπαθήσουν να εκφορτώσουν σύνολο 24 000 τόνων.  Δ. Ναυτολόγηση 1. Οι τράτες και τα τονοαλιευτικά που αλιεύουν με παραγάδι, το οποία μπορούν να αλιεύουν στα ύδατα της Σενεγάλης στο πλαίσιο της συμφωνίας, υποχρεούνται να προσλαμβάνουν στα πλοία τους ναυτικούς με υπηκοότητα Σενεγάλης σε ποσοστό 33 % περίπου του  πληρώματός τους, συμπεριλαμβανομένων και του παρατηρητή και του ναύτη παρατηρητή.  Όταν το πλοίο έχει στην κατοχή του άδεια που ισχύει και έχει εκδοθεί από χώρα της εγγύς περιοχής (Μαυριτανία, Γκάμπια, Γουινέα-Μπισάου ή Γουινέα) είναι υποχρεωμένο να προσλαμβάνει το πλοίο ναυτικούς με υπηκοότητα Σενεγάλης σε ποσοστό 33 % του προσωπικού  που εργάζεται στο πιλοτήριο του πλοίου.  2. Για τα τονοαλιευτικά γρι γρι με ψυκτικό εξοπλισμό ο αριθμός ναυτικών που μπορούν να προσλάβουν καθορίζεται γενικά λαμβάνοντας υπόψη τη σημασία της δραστηριότητάς τους στην αλιευτική ζώνη της Σενεγάλης και την απασχόληση προσωπικού άλλων εθνικοτήτων,  από χώρες στις ζώνες των οποίων συχνάζει αυτός ο στόλος.  3. Ο μισθός των ναυτών αλιέων καθορίζεται πριν την έκδοση της άδειας κατόπιν κοινής συμφωνίας μεταξύ των εφοπλιστών ή των αντιπροσώπων τους, και του Υπουργείου Θαλάσσιας Αλιείας. Επιβαρύνει τους εφοπλιστές και πρέπει να περιλαμβάνει το καθεστώς  κοινωνικής ασφάλισης στο οποίο υπόκειται ο ναύτης (μεταξύ άλλων ασφάλεια ζωής, ατυχήματος, ασθένειας).  Ε. Ειδικοί εξοπλισμοί και χρήση προμηθειών και υπηρεσιών Τα πλοία της Κοινότητας, στα πλαίσια του δυνατού, εφοδιάζονται στη Σενεγάλη τον εξοπλισμό και τις υπηρεσίες που είναι αναγκαίες για την αλιευτική δραστηριότητά τους, συμπεριλαμβανομένων των εργασιών περιοδικής συντήρησης.  Ζ. Αλιευτι